b'\n_START_ARTICLE_\nRumunijos transportas\n_START_PARAGRAPH_\nVisa Rumunijos transporto sistema priklauso valstybei ir yra pri\xc5\xbei\xc5\xabrimos valstybini\xc5\xb3 \xc4\xafmoni\xc5\xb3._NEWLINE_Miestuose visuotinio susisiekimo priemon\xc4\x97 yra autobusai, troleibusai ir tramvajai, o Bukare\xc5\xa1tas turi ir metro.\n_START_SECTION_\nGele\xc5\xbeinkeliai\n_START_PARAGRAPH_\nVis\xc5\xb3 gele\xc5\xbeinkeli\xc5\xb3 ilgis: 22 298 km_NEWLINE_Elektrifikuoti: 8585 km_NEWLINE_V\xc4\x97\xc5\xbe\xc4\x97s plotis: 1 435 mm\n_START_SECTION_\nIstorija\n_START_PARAGRAPH_\nPirmasis gele\xc5\xbeinkelis \xc5\xa1alyje buvo pastatytas 1869\xc2\xa0m. Nuo to laiko Rumunijos traukini\xc5\xb3 tinklas nuolat pl\xc4\x97t\xc4\x97si ir \xc5\xa1iuo metu yra 4 pagal tinklo tank\xc4\xaf Europoje, su 22 298\xc2\xa0km ilgio traukini\xc5\xb3 linijomis. I\xc5\xa1 j\xc5\xb3 8 585\xc2\xa0km yra elektrefikuotos linijos.\n_START_SECTION_\nPl\xc4\x97tra\n_START_PARAGRAPH_\n2009\xc2\xa0m. Rumunijoje buvo naudojami tik 321,3\xc2\xa0km greitkeli\xc5\xb3. Nauj\xc5\xb3 keli\xc5\xb3 paruo\xc5\xa1imas ir tinklo pl\xc4\x97timas yra vienas \xc5\xa1alies vyriausyb\xc4\x97s tiksl\xc5\xb3. Iki 2012\xc2\xa0m. planuojama pastatyti 800\xc2\xa0km nauj\xc5\xb3 greitkeli\xc5\xb3. \xc5\xa0iuo metu tiesiamas Autostrada Transylvania greitkelis yra did\xc5\xbeiausias tokio tipo projektas Europoje\xc2\xa0\xe2\x80\x93 planuojama nutiesti 588\xc2\xa0km ilgio nauj\xc4\x85 greitkel\xc4\xaf nuo Bukare\xc5\xa1to iki Oradijos.\n_START_SECTION_\nOro transportas\n_START_PARAGRAPH_\n\xc5\xa0alyje yra 61 oro uostas (2006\xc2\xa0m.). I\xc5\xa1 j\xc5\xb3 25 yra su asfaltuotais pakilimo takais. Taip pat \xc5\xa1alyje yra vienas sraigtasparni\xc5\xb3 oro uostas.\n_START_SECTION_\nJ\xc5\xabr\xc5\xb3 transportas\n_START_PARAGRAPH_\nSvarbiausi Rumunijos uostai yra Konstanca prie Juodosios j\xc5\xabros bei Galati ir Braila, kaimyniniai miestai ant Dunojaus \xc5\xbeemupio krant\xc5\xb3. Giurgiu, vamzdynais sujungtas su naftos gavybos regionais taip pat yra svarbus upi\xc5\xb3 uostas. 1984\xc2\xa0m. atidarytas Dunojaus \xe2\x80\x93 Juodosios j\xc5\xabros kanalas, jungiantis Konstanc\xc4\x85 ir Dunojaus up\xc4\x97s uost\xc4\x85 \xc4\x8cernavod\xc4\x85. Kitas kanalas, u\xc5\xbebaigtas 1992\xc2\xa0m., jungia Maino ir Dunojaus upes, kas leid\xc5\xbeia Reino upe transportuoti i\xc5\xa1 Juodosios \xc4\xaf \xc5\xa0iaur\xc4\x97s j\xc5\xabr\xc4\x85._NEWLINE_Rumunija turi dvi pagrindines aviakompanijas, tai \xe2\x80\x9eTAROM\xe2\x80\x9c, priklausanti valstybei, ir privati aviakompanija \xe2\x80\x9eLAR\xe2\x80\x9c, \xc4\xafsteigta 1990 metais. Tarptautiniai aerouostai yra Bukare\xc5\xa1te, Konstancoje, Timi\xc5\xa1oaroje ir Arade.'